Simon V de Monteforti
Simon V Montisfortis seu de Monteforti (natus ad 1170; mortuus Tolosae die 25 Iunii 1218), filius maior natu Simonis IV de Monteforti et Amiciae (filiae Roberti comitis Leicestriae), fuit dominus Montis Fortis et Comes de Rocha, patre mortuo, anno 1188; Comes Leicestriae, avunculo mortuo, ab anno 1204. Anno 1209 factus est dux exercituum Crucis signatorum qui expeditionem sacram in Albigenses iussu Innocentii Papae III fecerant. In successione dominorum Montisfortis fuit quintus huius nominis, et in successione comitum Leicestrensium quintus. Appellatione comitis Montisfortis seu de Monteforti in fontibus aequalibus saepe dignatur.  

Particeps fuit ab initio quartae expeditionis sacrae, sed ab obsidione Zarae se recusavit.

E victoriis super "haereticos et inimicos ecclesiae Christi" atque ab anno 1215 cum confirmatione papae, feodos et terras quas Raimundus VI hucusque tenuerat Simon a parte Philippi Franciae regis recepit, itaque fit dux Narbonensis, comes Tolosae (1215-1218), vicecomes Biterrensis, Carcassonae et Albiae (1213-1218). Die 10 Aprilis 1216, Meloduni ratione horum feudorum homagium ligium domino suo reddit. Mense Iunio anni 1218, dum Tolosam obsedit, interfectus est.

In matrimonium ad 1190 Aliciam de Montemorenciaco duxit, e qua genuit:
 Amalricus patris successor in Francia (mortuus 1241)
 Guido (interfectus 1220)
 Petronella
 Amicia (mortua 1253)
 Laura
 Simon VI de Monteforti qui ab anno 1231 comitatum Leicestriae terrasque in Anglia, aviae hereditates, suscepit (interfectus 1265)

Fontes vitae Simonis de Monteforti 
 Canso de la Crosada
 Petrus Vallium Cernaii monachus, Historia Albigensis

Notae

Bibliographia 
 
 Pauli, Reinhold. 1876. Simon de Montfort, Earl of Leicester, the creator of the House of Commons. Londinii, Trübner. Praecipue pp. 22-30. Textus apud archive.org.
 Prothero, G. W. 1977. The Life of Simon de Montfort, Earl of Leicester, with special reference to the parliamentary history of his time. Londinii: Longmans, Green. Praecipue pp. 31-58. Textus apud archive.org.

Nexus externi 

 
 Homagium Simonis de Monteforti regi Franciae oblatum apud Quercy.net

Mortui 1218
Nati saeculo 12
Cruce signati
Ductores exercitus
Nobiles Franciae

Participes quartae expeditionis sacrae in Orientem assecuti
Participes expeditionis sacrae in Albigenses
Proelio interfecti